הלנה טולסטוי

הלנה דמיטרייבנה טולסטוי (ברוסית: Елена Дмитриевна Толстая; נולדה ב-24 ביוני 1944) היא חוקרת ספרות ישראלית וספרות רוסית, פרופסור חבר אמריטוס באוניברסיטה העברית בירושלים.

== ביוגרפיה ==
טולסטוי נולדה בסנט פטרסבורג (לנינגרד), רוסיה. אביה היה המלחין דמיטרי אלכסייביץ' טולסטוי. אמה הייתה נגנית הנבל נדז'דה ניקולייבנה טולסטוי (1923–2010). טולסטוי היא נכדתו של הסופר הרוסי אלכסיי טולסטוי וקרובת משפחה רחוקה של הסופר לב טולסטוי.<ref></ref>

הוריה התגרשו כשהייתה בת 5 ואמה התחתנה עם המשורר ש' ג' אוסטרובי.

היא למדה תואר ראשון במכון הממלכתי של מוסקבה לשפות זרות שלאחריו לימדה אנגלית באוניברסיטת מוסקבה. מאוחר יותר עבדה במעבדה לתרגום מכונה במכון לשפות זרות במוסקבה.

ברוסיה הכירה את מי שיהיה בעלה דמטרי סגל שהיה יהודי והשניים התגוררו במוסקבה.<ref></ref>

ב-1973 עלו השניים לישראל והיא החלה ללמוד באוניברסיטת תל אביב ובמקביל להרצות על ספרות מודרנית. ב-1978 סיימה תואר שני מאוניברסיטת תל אביב.

ב-1982 סיימה בהצטיינות דוקטורט באוניברסיטה העברית בירושלים בהנחיית פרופסור בנימין הרשב. עבודת הגמר שלה נקראה "ההקשרים האידאולוגיים של פלאטונוב".

טולסטוי לימדה ספרות רוסית באוניברסיטת תל אביב, ומאז 1985 הייתה מרצה בחוג ללימודים רוסיים וסלאביים, הפקולטה למדעי הרוח באוניברסיטה העברית בירושלים. כיום היא פרופסור חבר אמריטוס.

=== חיים אישיים ===
טולסטוי הייתה נשואה לפרופסור דמטרי סגל, ולהם שני ילדים משותפים, האמן ינאי סגל ודנה.<ref></ref> היא התגרשה והתחתנה בשנית עם ד"ר מיכאל וייסקופף, מרצה לספרות רוסית ולשניים בן משותף.<ref></ref> היא מתגוררת בירושלים.

== מחקריה ==
מחקריה של טולסטוי מתמקדים בכותבי פרוזה רוסים במאות ה־19 וה-20. היא חקרה את מלחמה ושלום של טולסטוי, ואת יצירותיהם של אנטון צ'כוב, איוואן טורגנייב, מיכאיל בולגקוב ועוד.<ref></ref>

== ספריה ==
1. Poetika razdrazhenija. Chekhov v konce 80 – nachale 90-h godov. (“The Poetics of Irritation. Chehov in Late 1880ies – Early 1890ies”.) Moscow, 1994, Radix. 400 pp.

2. Poetika razdrazhenija. (“The Poetics of Irritation”). 2nd Edition. Moscow, 2002, Rossijskij Gosudarstvennyj Gumanitarnyj Universitet (Russian State University for Humanities), 370 pp. Revised, with the addition of a new chapter. 6 Chapters.

3. Mir Posle Kontsa. Raboty po russkoj literature XX veka (“The World after Apocalypse. Studies in 20 Century Russian Literature”). Moscow, 2002, Rossijskij Gosudarstvennyj Gumanitarnyj Universitet (Russian State University for Humanities), 510 pp.

4. Degot’ ili Med. Aleksej Tolstoy kak neizvestnyj pisatel’. 1917-1923 (“Tar or Honey”. Alexej Tolstoy as an unknown writer. 1917-1923). Rossijskij Gosudarstvennyj Gumanitarnyj Universitet (RussianState University for Humanities), 2006, 700 pp.

== קישורים חיצוניים ==

* 

* [https://russian.huji.ac.il/people/הלנה-טולסטוי הלנה טולסטוי] באתר של האוניברסיטה העברית
* [https://www.youtube.com/channel/UCiaRshbMkEm9BqwkUwY56Rg/videos ערוץ היוטיוב של הלנה טולסטוי]
* הלנה טולסטוי, [https://www.nli.org.il/he/newspapers/kotert/1984/07/25/01/article/44/?srpos=2&e=-------he-20--1--img-txIN%7ctxTI-%22הלנה+טולסטוי%22-------------1 איש נפיל היה], כותרת ראשית, 25 יולי 1984⁩
* הלנה טולסטוי, [https://isf.org.il/layperson-reports/מבקר-הספרות-היהודי-שלא-שתק-20181218155002.html מבקר הספרות היהודי שלא שתק בעת דיכוי היהודים ברוסיה], הקרן הלאומית למדע, 15 אוק 2015

== הערות שוליים ==

קטגוריה:חוקרי ספרות ישראלים
קטגוריה:חוקרות ספרות ישראליות
קטגוריה:סגל האוניברסיטה העברית בירושלים
קטגוריה:ישראלים ילידי רוסיה
קטגוריה:ישראליות ילידות רוסיה
קטגוריה:ירושלים: אישים
קטגוריה:ילידי 1944